མཛད་སྒོའི་སྐུ་མགྲོན་གཙོ་བོ་སྲིད་སྐྱོང་བློ་བཟང་སེང་གེ་མཆོག་གིས།སྔོན་མ་ཞིག་ལ་ང་ཨིན་ཊེ་ཡ་ན་སློབ་ཆེན་དུ་བོད་ཀྱི་མཁས་པའི་བགྲོ་གླེང་ནང་ཞུགས་པ་ཡིན།ཚོགས་འདུའི་ནང་རྒྱ་ནག་འཐབ་ཕྱོགས་གཅིག་གྱུར་ཁང་གི་ལས་བྱེད་འགའ་འདུག་ལ།ཁོ་ཚོས་ང་བོད་གཞུང་གི་སོ་བ་རེད་ལབ་སོང་།སྐབས་དེར་ཚོགས་ཞུགས་པ་བོད་མི་ཉུང་ཤས་ཤིག་ལས་མི་འདུགབོད་ནང་གི་བོད་མི་འགའ་བསླེབས་ཡོད་པ་ཚོར་སྐད་ཆ་བཤད་རྗེས་བོད་ནང་གི་བོད་མི་ཚོར་དམ་དྲག་ག་ཚད་ཡོད་མེད་ཚོར་ཡོང་གི་འདུགཁོང་ཚོ་དང་མཉམ་དུ་སྐད་ཆ་བཤད་དུས་འཐབ་ཕྱོགས་གཅིག་གྱུར་ཁང་གི་རྒྱ་མི་དེ་ཚོས་ང་དང་བོད་ནས་ཡོང་མི་ཚོའི་དཀྱིལ་ལ་མགོ་འཛུལ་ནས་ཉན་ཏེ་སྡོད་ཀྱི་འདུགསྐབས་དེར་ང་ཧོན་འཐོར་སོང་།ཁོང་སུ་རེད་ཅེས་དྲིས་དུས་རྒྱ་མི་ལས་བྱེད་པ་ཞིག་རེད་བརྗོད་སོང་།ངའི་བསམ་པར་རྒྱ་མི་ཞིག་གིས་དངོས་སུ་མཐོང་ཆུང་བྱས་སོང་བསམ་སོང་ལ།མཁས་པའི་ཚོགས་འདུ་སྐབས་བཙན་བྱོལ་ནས་མང་ཙམ་འགྲོ་དགོས་འདུགདེ་མིན་ང་ཚོར་བཙན་བྱོལ་བ་སྤར་བ་གང་ལས་མེད་མཁན་དེ་ལའང་རྒྱ་གཞུང་གིས་སོ་བ་རེད་ལབ་ནས་མིང་ཆད་བཟོ་བཞིན་ཡོད་པ་དེ་ཕྱོགས་གཅིག་ནས་སྒེར་གྱི་ན་ཚ་རེད་ལ།ཕྱོགས་གཞན་ནས་དེར་འགྲོ་རྒྱུ་ཧ་ཅང་གལ་ཆེན་རེད།ཅེས་དང་།ཚོགས་ཐོག་ཏུ་ཕྱི་རྒྱལ་བ་ཚོས་བཀའ་བསྟན་དང་རྒྱལ་རབས་སོགས་བྱང་ཆུབ་པ་ཤེས་པར་ཧ་ལས་བྱུང་བས།དང་པོ་ནས་ན་ཚ་དེ་ཡོད་པའི་རྐྱེན་གྱིས་ཁོང་གིས་ཧ་ཝར་ཊི་གཙུག་ལག་སློབ་ཆེན་དུ་ལོ་༧ཙམ་ལ་སློབ་གཉེར་གནང་སྟེ་འབུམ་རམས་པའི་ལག་འཁྱེར་བླངས་སྐོར་དང་།ཉམས་ཞིབ་པ་ཞིག་བྱེད་པར་སྐད་གཉིས་ངེས་པར་དུ་ཤེས་དགོས་སྐོར་སོགས་གསུངས་སོང་།